CELEX: 32015R1739
Language: fi
Date: 2015-09-28 00:00:00
Title: Komission asetus (EU) 2015/1739, annettu 28 päivänä syyskuuta 2015, Euroopan parlamentin ja neuvoston asetuksen (EY) N:o 1333/2008 liitteen II ja komission asetuksen (EU) N:o 231/2012 liitteen muuttamisesta suolassa ja ruokasuolavalmisteissa paakkuuntumisenestoaineena käytettävän rautatartraatin osalta (ETA:n kannalta merkityksellinen teksti)

30.9.2015   
            
            
               FI
            
            
               Euroopan unionin virallinen lehti
            
            
               L 253/3
            
         KOMISSION ASETUS (EU) 2015/1739,
   annettu 28 päivänä syyskuuta 2015,
   Euroopan parlamentin ja neuvoston asetuksen (EY) N:o 1333/2008 liitteen II ja komission asetuksen (EU) N:o 231/2012 liitteen muuttamisesta suolassa ja ruokasuolavalmisteissa paakkuuntumisenestoaineena käytettävän rautatartraatin osalta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon elintarvikelisäaineista 16 päivänä joulukuuta 2008 annetun Euroopan parlamentin ja neuvoston asetuksen (EY) N:o 1333/2008 (1) ja erityisesti sen 10 artiklan 3 kohdan ja 14 artiklan,
   ottaa huomioon elintarvikelisäaineiden, elintarvike-entsyymien ja elintarvikearomien yhtenäisestä hyväksymismenettelystä 16 päivänä joulukuuta 2008 annetun Euroopan parlamentin ja neuvoston asetuksen (EY) N:o 1331/2008 (2) ja erityisesti sen 7 artiklan 5 kohdan,
   sekä katsoo seuraavaa:
   
               (1)
            
            
               Asetuksen (EY) N:o 1333/2008 liitteessä II vahvistetaan unionissa elintarvikkeissa käytettäväksi hyväksyttyjen elintarvikelisäaineiden luettelo ja niiden käyttöä koskevat edellytykset.
            
         
               (2)
            
            
               Komission asetuksessa (EU) N:o 231/2012 (3) vahvistetaan asetuksen (EY) N:o 1333/2008 liitteissä II ja III lueteltujen elintarvikelisäaineiden eritelmät.
            
         
               (3)
            
            
               Kyseinen luettelo voidaan saattaa ajan tasalle asetuksen (EY) N:o 1331/2008 3 artiklan 1 kohdassa tarkoitetun yhtenäisen menettelyn mukaisesti joko komission aloitteesta tai hakemuksen johdosta.
            
         
               (4)
            
            
               Tammikuun 18 päivänä 2012 toimitettiin hakemus, joka koski rautatartraatin hyväksymistä paakkuuntumisenestoaineena suolassa ja ruokasuolavalmisteissa. Hakemus asetettiin jäsenvaltioiden saataville asetuksen (EY) N:o 1331/2008 4 artiklan mukaisesti.
            
         
               (5)
            
            
               Euroopan elintarviketurvallisuusviranomainen arvioi rautatartraatin, joka on natriumtartraatin ja rauta(III)kloridin kompleksoinnista saatu tuote, turvallisuuden elintarvikkeiden lisäaineena ja päätteli 9 päivänä joulukuuta 2014 annetussa lausunnossaan (4), että toksikologisten tietojen ja altistumista koskevaan arviointiin sisältyvien varovaisten arvioiden perusteella sen käyttöön suolan ja ruokasuolavalmisteiden paakkuuntumisenestoaineena ei liity huolenaiheita ehdotetuilla käyttötasoilla.
            
         
               (6)
            
            
               Paakkuuntumisenestoaineen lisäämistä suolaan ja ruokasuolavalmisteisiin pidetään tarpeellisena, jotta parannetaan niiden juoksevuutta ja vältetään kovettuneiden keräytymien muodostuminen, jos ne altistuvat kosteudelle, ja varastoinnin aikana. Rautatartraattia voidaan käyttää vaihtoehtona muille tällä hetkellä hyväksytyille lisäaineille, kuten ferrosyanidit (E 535–538) ja silikonidioksidisilikaatit (E 551–553). Tämän vuoksi on aiheellista sallia rautatartraatin käyttö paakkuuntumisenestoaineena suolassa ja ruokasuolavalmisteissa ja antaa kyseiselle lisäaineelle E-numero E 534.
            
         
               (7)
            
            
               Rautatartraatin (E 534) eritelmä olisi sisällytettävä asetukseen (EU) N:o 231/2012 silloin, kun se sisällytetään asetuksen (EY) N:o 1333/2008 liitteessä II vahvistettuun unionissa hyväksyttyjen elintarvikelisäaineiden luetteloon ensimmäisen kerran.
            
         
               (8)
            
            
               Sen vuoksi asetuksia (EY) N:o 1333/2008 ja (EU) N:o 231/2012 olisi muutettava.
            
         
               (9)
            
            
               Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Muutetaan asetuksen (EY) N:o 1333/2008 liite II tämän asetuksen liitteen I mukaisesti.
   2 artikla
   Muutetaan asetuksen (EU) N:o 231/2012 liite tämän asetuksen liitteen II mukaisesti.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 28 päivänä syyskuuta 2015.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EUVL L 354, 31.12.2008, s. 16.
   
      (2)  EUVL L 354, 31.12.2008, s. 1.
   
      (3)  Komission asetus (EU) N:o 231/2012, annettu 9 päivänä maaliskuuta 2012, Euroopan parlamentin ja neuvoston asetuksen (EY) N:o 1333/2008 liitteissä II ja III lueteltujen elintarvikelisäaineiden eritelmien vahvistamisesta (EUVL L 83, 22.3.2012, s. 1).
   
      (4)  EFSA Journal 2015, 13(1):3980.
   
      LIITE I
      Muutetaan asetuksen (EY) N:o 1333/2008 liite II seuraavasti:
      
                  1)
               
               
                  Lisätään B osan 3 kohdassa ”Muut lisäaineet kuin väri- ja makeutusaineet” olevan elintarvikelisäainetta E 530 koskevan kohdan jälkeen uusi kohta seuraavasti:
                  
                              ”E 534
                           
                           
                              Rautatartraatti”
                           
                        
            
                  2)
               
               
                  Muutetaan E osa seuraavasti:
                  
                              a)
                           
                           
                              Ryhmässä 12.1.1 ”Suola”:
                              
                                          i)
                                       
                                       
                                          lisätään uusi kohta lisäainetta E 530 koskevan kohdan jälkeen seuraavasti:
                                          
                                                       
                                                   
                                                   
                                                      ”E 534
                                                   
                                                   
                                                      Rautatartraatti
                                                   
                                                   
                                                      110
                                                   
                                                   
                                                      (92)”
                                                   
                                                   
                                                       
                                                   
                                                
                                    
                                          ii)
                                       
                                       
                                          lisätään alaviite seuraavasti:
                                          
                                                       
                                                   
                                                   
                                                       
                                                   
                                                   
                                                      ”(92): Ilmaistuna kuiva-aineesta.”
                                                   
                                                
                                    
                        
                              b)
                           
                           
                              Ryhmässä 12.1.2 ”Ruokasuolavalmisteet”:
                              
                                          i)
                                       
                                       
                                          lisätään uusi kohta lisäainetta E 338–452 koskevan kohdan jälkeen seuraavasti:
                                          
                                                       
                                                   
                                                   
                                                      ”E 534
                                                   
                                                   
                                                      Rautatartraatti
                                                   
                                                   
                                                      110
                                                   
                                                   
                                                      (92)”
                                                   
                                                   
                                                       
                                                   
                                                
                                    
                                          ii)
                                       
                                       
                                          lisätään alaviite seuraavasti:
                                          
                                                       
                                                   
                                                   
                                                       
                                                   
                                                   
                                                      ”(92): Ilmaistuna kuiva-aineesta.”
                                                   
                                                
                                    
                        
            
   
      LIITE II
      Lisätään asetuksen (EU) N:o 231/2012 liitteessä olevan elintarvikelisäainetta E 530 koskevan kohdan jälkeen uusi kohta seuraavasti:
      
         
                     
                        ”E 534 RAUTATARTRAATTI
                     
                  
               
                     
                        Synonyymit
                     
                  
                  
                     Rauta-meso-tartraatti; natriumtartraatin ja rauta(III)kloridin kompleksoinnista saatu tuote
                  
               
                     
                        Määritelmä
                     
                  
                  
                     Rautatartraattia valmistetaan isomerisoimalla L-tartraatti D-, L- ja meso-tartraatin tasapainossa olevaksi seokseksi, jonka jälkeen lisätään rauta(III)kloridi.
                  
               
                     CAS-numero
                  
                  
                     1280193-05-9
                  
               
                     Kemiallinen nimi
                  
                  
                     D(+)-, L(-)- ja meso-2,3-dihydroksibutaanidihapon ja rauta(III):n kompleksoinnista saatu tuote
                  
               
                     Kemiallinen kaava
                  
                  
                     Fe(OH)2 C4H4O6Na
                  
               
                     Molekyylipaino
                  
                  
                     261,93
                  
               
                     
                        Pitoisuus
                     
                  
               
                     meso-tartraatti
                  
                  
                     > 28 %, ilmaistuna anionina kuivapainosta
                  
               
                     D(-)- ja L(+)-tartraatti
                  
                  
                     > 10 %, ilmaistuna anionina kuivapainosta
                  
               
                     Rauta(III)
                  
                  
                     > 8 %, ilmaistuna anionina kuivapainosta
                  
               
                     
                        Tavaran kuvaus
                     
                  
                  
                     Tummanvihreä vesiliuos, jossa tyypillisesti n. 35 painoprosenttia kompleksoinnista saatuja tuotteita
                  
               
                     
                        Tunnistaminen
                     
                  
                  
                     Liukenee hyvin veteen
                  
               
                      
                  
                  
                     Positiivinen testitulos tartraatin ja raudan osalta
                  
               
                      
                  
                  
                     Kompleksoinnista saatujen tuotteiden 35-prosenttisen vesiliuoksen pH 3,5–3,9
                  
               
                     
                        Puhtaus
                     
                  
               
                     Kloridi
                  
                  
                     Enintään 25 %
                  
               
                     natrium
                  
                  
                     Enintään 23 %
                  
               
                     Arseeni
                  
                  
                     Enintään 3 mg/kg
                  
               
                     Lyijy
                  
                  
                     Enintään 2 mg/kg
                  
               
                     Elohopea
                  
                  
                     Enintään 1 mg/kg
                  
               
                     Oksalaatti
                  
                  
                     Enintään 1,5 % ilmaistuna oksalaattina kuivapainosta”